Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 52

2. A Bizottság álláspontja szerint a 85. cikk (1) bekezdése nem vonatkozik azokra a kikötésekre, amelyek alapján: — a megbízó által rendelkezésre bocsátott technológiát vagy berendezést kizárólag az alvállalkozói megállapodás céljaira lehet használni, — a megbízó által rendelkezésre bocsátott technológia vagy berendezés nem bocsátható harmadik fél rendelkezésére, — a megbízó által rendelkezésre bocsátott technológia vagy berendezés használatából származó árukat, szolgáltatásokat, illetve munkát csak a megbízó részére vagy az õ nevében lehet teljesíteni, feltéve, hogy és amennyiben ez a technológia vagy berendezés szükséges ahhoz, hogy az alvállalkozó megfelelõ körülmények között és a megbízó utasításainak megfelelõen állíthassa elõ az árukat, nyújtsa a szolgáltatásokat vagy végezze el a munkát. Ennek során az alvállalkozó olyan árukat, szolgáltatásokat, illetve munkát szolgáltat, amely tekintetében nem önálló szállító a piacon. Ez rendszerint akkor áll fenn, ha az alvállalkozói megállapodás teljesítéséhez szükséges, hogy az alvállalkozó hasznosítsa: — a megbízónak szabadalmak, használati minták, szerzõi jog által védett ipari minták, bejegyzett formatervezési minták vagy egyéb jogok formájában tulajdonában lévõ vagy rendelkezésére álló ipari tulajdonjogokat, — a megbízó tulajdonában lévõ vagy rendelkezésére álló titkos jellegû mûszaki ismereteket vagy gyártási eljárásokat (know-how), vagy — a kapott információt kísérõ, a megbízó által vagy részére készített tanulmányokat, terveket vagy más dokumentumokat, vagy — a megbízó tulajdonát képezõ mintanyomókat, mintákat vagy szerszámokat és tartozékaikat, amelyek — még ha nem is képezik ipari tulajdonjogok tárgyát, és nem tartalmaznak semmilyen titkos elemet, lehetõvé teszik olyan áruk elõállítását, amelyek formájukban, funkciójukban vagy összetételükben különböznek más elõállított, vagy a piacon kapható áruktól. A fentiekben említett korlátozások azonban nem indokoltak, ha az alvállalkozó rendelkezésére áll az áruk elõállításához, a szolgáltatások nyújtásához vagy a munka elvégzéséhez szükséges technológia vagy berendezés, illetve méltányos feltételekkel hozzájuthat azokhoz. Általában ez a helyzet, amikor a megbízó legfeljebb olyan általános tájékoztatást ad, amellyel az elvégzendõ munkát pusztán leírja. Ilyen körülmények között a korlátozások megfoszthatnák az alvállalkozót attól a lehetõségtõl, hogy a megállapodás által érintett területeken önálló gazdasági tevékenységet alakítson ki.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes